CELEX: C2005/045/18
Language: et
Date: 2005-02-19 00:00:00
Title: Euroopa Kohtu (esimene koda) 16. detsembri 2004. aasta otsus kohtuasjas C-520/03 (Tribunal Superior de Justicia de la Comunidad Valenciana eelotsusetaotlus): Jóse Vicente Olaso Valero versus Fondo de Garantía Salarial (Fogasa) (Sotsiaalpoliitika — Töötajate kaitse tööandja maksejõuetuse korral — Direktiiv 80/987/EMÜ — Kohaldamisala — “Nõuete” mõiste — “Töötasu” mõiste — Hüvitis ebaseadusliku vallandamise korral)

19.2.2005   
            
            
               ET
            
            
               Euroopa Liidu Teataja
            
            
               C 45/9
            
         
      EUROOPA KOHTU
   
   (esimene koda)
   16. detsembri 2004. aasta otsus
   kohtuasjas C-520/03 (Tribunal Superior de Justicia de la Comunidad Valenciana eelotsusetaotlus): Jóse Vicente Olaso Valero versus Fondo de Garantía Salarial (Fogasa) (1)
   
   (Sotsiaalpoliitika - Töötajate kaitse tööandja maksejõuetuse korral - Direktiiv 80/987/EMÜ - Kohaldamisala - “Nõuete” mõiste - “Töötasu” mõiste - Hüvitis ebaseadusliku vallandamise korral)
   (2005/C 45/18)
   Kohtumenetluse keel: hispaania
   Kohtuasjas C-520/03, mille esemeks on Euroopa Kohtule EÜ artikli 234 alusel Tribunal Superior de Justicia de la Comunidad Valenciana`i (Hispaania) poolt 27. novembri 2003. aasta otsusega esitatud eelotsusetaotlus, mis jõudis Euroopa Kohtusse 15. detsembril 2003, nimetatud kohtus pooleliolevas asjas: Jóse Vicente Olaso Valero versus Fondo de Garantía Salarial (Fogasa), tegi Euroopa Kohus (esimene koda) koosseisus: koja esimees P. Jann ja kohtunikud K. Lenaerts, N. Colneric (ettekandja), K. Schiemann ja E. Juhász; kohtujurist A. Tizzano, kohtusekretär R. Grass, 16. detsembril 2004 otsuse, mille resolutiivosa on järgmine:
   
               1.
            
            
               Siseriiklik kohtunik peab kindlaks määrama, kas siseriiklikus õiguses määratletud “töötasu” mõiste hõlmab ebaseadusliku vallandamise hüvitisi. Jaatava vastuse korral kuuluvad need hüvitised nõukogu 20. oktoobri 1980. aasta direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta kohaldamisalasse Euroopa Parlamendi ja nõukogu 23. septembri 2002. aasta direktiivi 2002/74/EÜ, millega muudetakse nõukogu direktiivi 80/987, eelses redaktsioonis.
            
         
               2.
            
            
               Kui asjaomases siseriiklikus õiguses loetakse kohtu- või haldusorgani otsusega tunnustatud ebaseadusliku vallandamise hüvitisele vastavad nõuded “töötasuks”, tuleb lepitusmenetluse käigus, nagu põhikohtuasjas käsitlusel, kinnitatud samased nõuded lugeda töölepingutest või töösuhetest tulenevateks töötajate töötasuga seotud nõueteks direktiivi 80/987 tähenduses. Siseriiklik kohus peab jätma kohaldamata siseriikliku õigusnormi, mis võrdsuse põhimõtet rikkudes jätab viimatinimetatud nõuded selle õigusnormi tähenduses “töötasu” mõistest välja.
            
         
      (1)  ELT C 59, 6.3.2004.